钦定古今图书集成/明伦汇编/闺媛典/第153卷 > 陈君印妻赵氏〈林氏附〉
## 钦定古今图书集成/明伦汇编/闺媛典/第153卷 > 陈君印妻赵氏〈林氏附〉

按《新安县志》：“赵氏，陈君印妻。印殁，赵年二十四，痛哭
欲死，数绝复苏。骨肉姻戚以保孤之大义勉之，始强
存视息。遭岁荒，纺绩为生，始终一致。抚子幼习入庠。
幼习妻林氏侍舅姑以考闻。值赵病笃，药饵亲尝，焚
香祝天，愿以身代。潜割左股进食，姑病竟愈。夫亡，与
姑同砥冰操，训子养心成立。有侄养气，时方襁褓，林”
抚之无异己出，遂成《明经》。